මධ්‍යම සහ වයඹ පළාත් සභාවල තුනෙන් දෙකක බහුතර බලය එක්සත් ජනතා නිදහස් සන්ධානයට හිමිව තිබෙන බව එම සන්ධානයේ මහලේකම්, ඇමැති සුසිල් ප්‍රේමජයන්ත මහතා ඊයේ (3) ප්‍රකාශ කළේය.එක්සත් ජනතා නිදහස් සන්ධානයෙන් පළාත් සභා මැතිවරණයට තරග කර ජයග්‍රහණය කළමන්ත්‍රීවරුන් සහ සන්ධානයේ සහෝදර පක්ෂ වන ලංකා කම්කරු කොන්ග්‍රසය, ශ්‍රී ලංකා මුස්ලිම් කොන්ග්‍රසය, කඳුරට ජනතා පෙරමුණ දිනා ගත් මන්ත්‍රී ධූරද සමඟ මෙම තුනෙන් දෙකක බලය හිමි ව ඇති බව ඇමැතිවරයා කීවේය.මධ්‍යම පළාතේ සන්ධානය දිනා ගත් මන්ත්‍රී ධූර 36 සමඟ කඳුරට ජනතා පෙරමුණ නුවරඑළියෙන් දිනාගත් මන්ත්‍රී ධූරයත් ලංකා ‍කම්කරු කොන්ග්‍රසය මහනුවරින් සහ මාතලෙන් දිනා ගත් මන්ත්‍රී ධූර දෙකත් මුස්ලිම් කොන්ග්‍රසය මහනුවරින් දිනා ගත් මන්ත්‍රී ධූර එකත් සමඟින් මන්ත්‍රී ධූර 40කට හිමිකම් කියන අතර එය පළාත් සභාවේ සමස්ත මන්ත්‍රී ධූර 58න් තුනෙන් දෙකකි.වයඹ පළාතේ සන්ධානය දිනා ගත් මන්ත්‍රී ධූර 34 සමඟින් මුස්ලි‍ම් කොන්ග්‍රසයේ කුරුණෑගල සහ පුත්තලම මන්ත්‍රී ධූර දෙකත් සමඟ මන්ත්‍රී ධූර 36කට හිමිකම් කියන අතර එය පළාතේ සමස්ථ මන්ත්‍රී ධූර සංඛ්‍යාව වන මන්ත්‍රී ධූර 52න් තුනෙන් දෙකක බලයකි.ඇමැතිවරයා මෙසේ ප්‍රකාශ කළේ මධ්‍යම සහ වයඹ පළාත් මහඇමැතිවරුන්, ඇමැතිවරුන්, මන්ත්‍රීවරුන් දිවුරුම් දීමේ අවස්ථාවට ඊයේ (3) එක්වෙමිනි. .